’n Winkeleienaar van eNtokozweni (Machadodorp) in Mpumalanga en sy gesin het Johannesburg toe gevlug toe die gemeenskap sy winkel aan die brand gesteek en gedreig het om hom dood te maak.
Dit kom nadat twee mans, onderskeidelik van ’n veiligheidsmaatskappy en van die gemeenskap-polisiëringsforum, self in die tronk gegooi is nadat hulle glo wou toesien dat die polisie ’n man in hegtenis neem wat ’n werknemer van die winkel aangeval het.
Die polisie het Swart en Botha dieselfde dag in hegtenis geneem en hulle het Dinsdag in die landdroshof op Belfast op ’n aanklag van aanranding verskyn.
Ismail het Maandagaand ’n saak van intimidasie by die polisie aanhangig gemaak omdat hy deur die loop van die dag doodsdreigemente gekry het.
Die eienaar van JHDPS sê hy vrees ook vir sy en sy gesin se veiligheid. “Ek het gehoor dat sommige mense my huis wil afbrand,” sê hy.
“Hulle het nooit die man geslaan nie. Die gemeenskap wat opgetree het, het dinge eintlik vererger. Dit is toe dat die man wat aangekeer was, van die bakkie afgeval het. Hulle het ook klippe gegooi. Een klip het ’n man getref en dit is hoekom hy op die grond gelê het.”
Ismail beweer die voorval het gebeur omdat hy ’n vrou uit sy huurhuis geskop het omdat sy nie die huur kon bekostig nie. Sy het glo die huis opgeknap.
Intussen het die ANC in ’n verklaring uitgevaar teen die “afstootlike misdadige gedrag van twee wit mans wat op video vasgevang is terwyl hulle ’n swart man wreed, in wat blykbaar ’n rasgedrewe aanval is, aanrand”.
“Sulke optrede het geen plek in ons samelewing nie en diegene wat meen dat hulle bo die reg verhewe is, moet skaam wees om hulself Suid-Afrikaners te noem. Geen burger mag eie reg gebruik nie, maak nie saak wat hul agtergrond is nie. Ons verwelkom die vinnige optrede deur die polisie om die verdagtes in hegtenis te neem.”